157 
en negativ Afsmeltning d. v. s. en Tilvæxt af Isen, som hidrører 
fra, at Isstykkerne, forinden de bleve sænkede i Vandet, henlaa 
flere Dage paa Isen, medens de bleve tilhuggede. De have 
derved antaget Luftens Kulde, og denne har da efter Nedsænk¬ 
ningen i Vandet i den første Tid været tilstrækkelig til at af- 
kjøle det omgivende Vand, saa at Isdannelse kunde foregaa. 
Først mellem den 11. og 12. begynder Afsmeltningen og 
foregaaer meget hurtigt, indtil den nydannede Is er smeltet bort, 
hvorefter Afsmeltningen i Havnen bliver langsommere. Paa 
Fjorden vedbliver derimod Afsmeltningen at foregaa med rivende 
Hastighed, saa at Nr. 4 er bortsmeltet den 13. og Nr. 2 den 15. 
I Havnen ere Gjennemsnitsværdierne for Afsmeltningen hen¬ 
holdsvis c. 6 % og c. 9 °/o pr. Døgn, men ude paa Fjorden, 
hvor Strømmen har kunnet virke, beløber Afsmeltningen sig 
derimod til 25 °/o og 50 % pr. Døgn. 
Det første Døgn er her ikke taget med i Betragtning. 
